సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
భారత్ vs సీఏ XI మ్యాచ్ తొలిరోజు రద్దు..!
ఆస్ట్రేలియాతో ఆడిలైడ్ వేదికగా తొలి టెస్టు మ్యాచ్ జరగనుండగా. అప్పటిలోపు అక్కడి పరిస్థితులపై అవగాహన తెచ్చుకోవాలని భారత్ టెస్టు జట్టు ఆశిస్తోంది.
Samayam Telugu | Updated:
Nov 28, 2018, 01:01PM IST
ఆస్ట్రేలియాతో తొలి టెస్టుకి ముందు భారత్‌కు దొరికిన ఏకైక ప్రాక్టీస్ అవకాశం చేజారుతున్నట్లు కనిపిస్తోంది. క్రికెట్ ఆస్ట్రేలియా ఎలెవన్ టీమ్‌తో సిడ్నీ వేదికగా భారత్ జట్టు బుధవారం నుంచి నాలుగు రోజుల ప్రాక్టీస్ మ్యాచ్ ఆడాల్సి ఉండగా.. వర్షం కారణంగా ఈరోజు ఒక బంతి కూడా పడకుండానే ఆట రద్దయింది. సిడ్నీ పరిసరాల్లో ఉదయం నుంచి వర్షం పడుతుండటంతో.. మ్యాచ్ కోసం ఇరు జట్ల ఆటగాళ్లు కనీసం హోటల్ నుంచి స్టేడియానికి కూడా రాలేదు.
డిసెంబరు 6 నుంచి భారత్, ఆస్ట్రేలియా మధ్య నాలుగు టెస్టుల సిరీస్ మొదలుకానుంది. ఆడిలైడ్ వేదికగా తొలి టెస్టు మ్యాచ్ జరగనుండగా. అప్పటిలోపు అక్కడి పరిస్థితులపై అవగాహన తెచ్చుకోవాలని భారత్ టెస్టు జట్టు ఆశిస్తోంది. జట్టులోని సగం మంది ఇప్పటికే ఆసీస్ గడ్డపై మూడు టీ20లు ఆడగా.. మురళీ విజయ్, పార్థీవ్ పటేల్, ఉమేశ్ యాదవ్, ఇషాంత్ శర్మ, పృథ్వీ షా నిన్న జరిగిన ప్రాక్టీస్ సెషన్‌లో చెమటోడ్చారు.
Pouring! Grim chances of play here. https://t.co/kgzfnFLx21
&mdash; BCCI (@BCCI) 1543360906000
ఆస్ట్రేలియాతో టెస్టు సిరీస్‌ కోసం ఇప్పటికే సెలక్టర్లు ప్రకటించిన భారత్ జట్టు ఇదే..!
విరాట్ కోహ్లీ (కెప్టెన్), మురళీ విజయ్, లోకేశ్ రాహుల్, పృథ్వీ షా, చతేశ్వర్ పుజారా, ఆజింక్య రహానె, హనుమ విహారి, రోహిత్ శర్మ, రిషబ్ పంత్, పార్థివ్ పటేల్, రవిచంద్రన్ అశ్విన్, రవీంద్ర జడేజా, కుల్దీప్ యాదవ్, మహమ్మద్ షమీ, ఇషాంత్ శర్మ, ఉమేశ్ యాదవ్, జస్‌ప్రీత్ బుమ్రా, భువనేశ్వర్ కుమార్